CELEX: 32019D0896
Language: lv
Date: 2019-05-28 00:00:00
Title: Komisijas Īstenošanas lēmums (ES) 2019/896 (2019. gada 28. maijs), ar ko groza Īstenošanas lēmumu (ES) 2019/450 attiecībā uz Eiropas novērtējuma dokumentiem iekšējo šķērssienu komplektiem, kurus izmanto kā nenesošās sienas, mehāniski stiprināmu lokanu jumta hidroizolācijas lokšņu sistēmām, plānām metāla kompozītu loksnēm, elastīgām dobām mikrosfērām, kuras izmanto kā piedevu betonam, pārseguma stiprināšanas mezgliem un pašnesošām gaismu caurlaidīgām jumta konstrukcijām, kuru pārklājums izgatavots no plastmasas loksnēm (Dokuments attiecas uz EEZ.)

29.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 142/69
               
            
         KOMISIJAS ĪSTENOŠANAS LĒMUMS (ES) 2019/896
         (2019. gada 28. maijs),
         ar ko groza Īstenošanas lēmumu (ES) 2019/450 attiecībā uz Eiropas novērtējuma dokumentiem iekšējo šķērssienu komplektiem, kurus izmanto kā nenesošās sienas, mehāniski stiprināmu lokanu jumta hidroizolācijas lokšņu sistēmām, plānām metāla kompozītu loksnēm, elastīgām dobām mikrosfērām, kuras izmanto kā piedevu betonam, pārseguma stiprināšanas mezgliem un pašnesošām gaismu caurlaidīgām jumta konstrukcijām, kuru pārklājums izgatavots no plastmasas loksnēm
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 22. pantu,
         tā kā:
         
                     (1)
                  
                  
                     Saskaņā ar Regulu (ES) Nr. 305/2011 tehniskā novērtējuma iestādēm jāizmanto metodes un kritēriji, kas noteikti Eiropas novērtējuma dokumentos, uz kuriem atsauces ir publicētas Eiropas Savienības Oficiālajā Vēstnesī, un kas paredzēti minēto dokumentu aptverto būvizstrādājumu ekspluatācijas īpašību novērtēšanai attiecībā uz to būtiskiem raksturlielumiem.
                  
               
                     (2)
                  
                  
                     Pamatojoties uz vairākiem ražotāju iesniegtiem Eiropas tehniskā novērtējuma pieprasījumiem, tehniskā novērtējuma iestāžu organizācija saskaņā ar Regulas (ES) Nr. 305/2011 19. pantu ir izstrādājusi un pieņēmusi vairākus Eiropas novērtējuma dokumentus.
                  
               
                     (3)
                  
                  
                     Eiropas novērtējuma dokumenti ir saistīti ar iekšējo šķērssienu komplektiem, kurus izmanto kā nenesošās sienas, mehāniski stiprināmu lokanu jumta hidroizolācijas lokšņu sistēmām, plānām metāla kompozītu loksnēm, elastīgām dobām mikrosfērām, kuras izmanto kā piedevu betonam, pārseguma stiprināšanas mezgliem un pašnesošām gaismu caurlaidīgām jumta konstrukcijām, kuru pārklājums izgatavots no plastmasas loksnēm Eiropas novērtējuma dokumentos iekļauj vispārēju būvizstrādājuma aprakstu, to būtisko raksturlielumu sarakstu, kuri ir nozīmīgi izstrādājuma izmantojumam, ko paredzējis ražotājs, un par kuriem ražotājs ir vienojies ar TNI organizāciju, kā arī izstrādājuma ekspluatācijas īpašību novērtējuma metodes un kritērijus attiecībā uz šiem būtiskajiem raksturlielumiem.
                  
               
                     (4)
                  
                  
                     Eiropas novērtējuma dokumenti saistībā ar iekšējo šķērssienu komplektiem, kurus izmanto kā nenesošās sienas, mehāniski stiprināmu lokanu jumta hidroizolācijas lokšņu sistēmām un pašnesošām gaismu caurlaidīgām jumta konstrukcijām, kuru pārklājums izgatavots no plastmasas loksnēm, ir izdoti attiecīgo iepriekš izmantoto Eiropas tehniskā apstiprinājuma pamatnostādņu (ETAP) aizstāšanai, bet Eiropas novērtējuma dokumenti saistībā ar plānām metāla kompozītu loksnēm, elastīgām dobām mikrosfērām, kuras izmanto kā piedevu betonam, un pārseguma stiprināšanas mezgliem ir balstīti tikai uz atsevišķiem ražotāju Eiropas tehnisko novērtējumu pieprasījumiem.
                  
               
                     (5)
                  
                  
                     Komisija ir novērtējusi, vai tehniskā novērtējuma iestāžu organizācijas izstrādātie Eiropas novērtējuma dokumenti atbilst prasībām, kas jāizpilda saistībā ar Regulas (ES) Nr. 305/2011 I pielikumā izklāstītajām pamatprasībām būvēm.
                  
               
                     (6)
                  
                  
                     Tehniskā novērtējuma iestāžu organizācijas izstrādātie Eiropas novērtējuma dokumenti atbilst prasībām, kas jāizpilda saistībā ar Regulas (ES) Nr. 305/2011 I pielikumā izklāstītajām pamatprasībām būvēm, jo šā lēmuma 3. apsvērumā minētie elementi ir tajos pienācīgi iekļauti. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem Eiropas novērtējuma dokumentiem.
                  
               
                     (7)
                  
                  
                     Eiropas novērtējuma dokumentu saraksts ir publicēts ar Komisijas Īstenošanas lēmumu (ES) 2019/450 (2). Skaidrības labad minētajam sarakstam būtu jāpievieno atsauces uz jaunajiem Eiropas novērtējuma dokumentiem.
                  
               
                     (8)
                  
                  
                     Tāpēc Īstenošanas lēmums (ES) 2019/450 būtu attiecīgi jāgroza.
                  
               
                     (9)
                  
                  
                     Lai Eiropas novērtējuma dokumentus varētu izmantot pēc iespējas ātrāk, šim lēmumam būtu jāstājas spēkā tā publikācijas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/450 pielikumu groza saskaņā ar šā lēmuma pielikumu.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 28. maijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 88, 4.4.2011., 5. lpp.
         
         
            (2)  Komisijas 2019. gada 19. marta Īstenošanas lēmums (ES) 2019/450, ar ko publicē būvizstrādājumu Eiropas novērtējuma dokumentus (END), kas izstrādāti Eiropas Parlamenta un Padomes Regulas (ES) Nr. 305/2011 īstenošanas vajadzībām (OV L 77, 20.3.2019., 78. lpp.).
      
      
         
            PIELIKUMS
            Īstenošanas lēmuma (ES) 2019/450 pielikumam pievieno šādas rindas:
            
                        “030351-00-0402
                     
                     
                        Mehāniski stiprināmu lokanu jumta hidroizolācijas lokšņu sistēmas
                        (aizstāj “ETAG 006” tehnisko specifikāciju)
                     
                  
                        210005-00-0505
                     
                     
                        Iekšējo šķērssienu komplekti, kurus izmanto kā nenesošās sienas
                        (aizstāj “ETAG 003” tehnisko specifikāciju)
                     
                  
                        210046-00-1201
                     
                     
                        Plāna metāla kompozītu loksne
                     
                  
                        220089-00-0401
                     
                     
                        Pašnesošas gaismu caurlaidīgas jumta konstrukcijas, kuru pārklājums izgatavots no plastmasas loksnēm
                        (aizstāj “ETAG 010” tehnisko specifikāciju)
                     
                  
                        260017-00-0301
                     
                     
                        Elastīgas dobas mikrosfēras, kuras izmanto kā piedevu betonam
                     
                  
                        331924-00-0602
                     
                     
                        Pārseguma stiprināšanas mezgli”